**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XV****Број 28** | **Прокупље****21. Јун****2023.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

# Р е п у б л и к а С р б и ј а

Град Прокупље

Градска управа

Одељење за привреду,

пољопривреду и локални економски развој

Број: 320-8/2023-06

Датум: 21.06. 2023. године

**ЈАВНИ ПОЗИВ**

**ЗА ДОКАЗИВАЊЕ ПРАВА ПРЕЧЕГ ЗАКУПА ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ**

**ГРАДА ПРОКУПЉА ЗА 2024. ГОДИНУ**

У складу са Законом о пољопривредном земљишту (“Службени гласник РС”, број 62/06,65/08-др закон, 41/09, 112/2015, 80/17 и 95/18-др закон) и Правилником о условима и поступку давања у закуп и на коришћење пољопривредног земљишта у државној својини (“Службени гласник РС”, број 16/2017, 111/2017, 18/2019, 45/2019, 3/2020, 25/2020, 133/20 и 63/21), *Комисија за израду Годишњег програма заштите, уређења и коришћења пољопривредног земљишта* Градска управа града Прокупља, расписује **јавни позив**свим физичким и правним лицима, којим обавештава:

* власнике система за наводњавање, одводњавање, рибњака, пољопривредног објекта, стакленика, пластеника и вишегодишњих засада (воћњака и винограда који су у роду) на пољопривредном земљишту у државној својини и који су уписани у Регистар пољопривредних газдинстава и налазе се у активном статусу најмање три године (у даљем тексту: пољопривредна инфраструктура) и
* власнике домаћих животиња, који су и власници, односно закупци објеката за гајење тих животиња на територији јединице локалне самоуправе на којој се право пречег закупа остварује, који су уписани у Регистар пољопривредних газдинстава и налазе се у активном статусу најмање једну годину (у даљем тексту: сточарство),

**да** **доставе потребну документацију** ради доказивања права пречег закупа на пољопривредном земљишту у државној својини на територији града Прокупља за 2024. годину, **до дана 31. октобра 2023. године.**

**ДОКУМЕНТАЦИЈА О ДОКАЗИВАЊУ ПРАВА ПРЕЧЕГ ЗАКУПА**

**I** Потребна документација за остваривање права пречег закупа **по основу власништва над пољопривредном инфраструктуром** je :

1. Захтев за признавање права пречег закупа по основу власништва над пољопривредноминфраструктуром потписан од стране физичког лица, односно одговорног лица у правном лицу ***(доставља подносилац захтева)***;
2. Доказ о власништву над пољопривредном инфраструктуром:

а) Извод из јавне евиденције о непокретности за пољопривреднуинфраструктуру која је укњижена у јавној евиденцији о непокретности *(прибавља јединица локалне самоуправе)* и /или

б) Пописна листа и књиговодствена документација потписана и оверена у складу са Законом о рачуноводству за правно лице, за пољопривредну нфраструктуру која није укњижена у јавној евиденцији о непокретности ***(доставља подносилац захтева)*** и/или

в) Сагласност/одобрење Министарства надлежног за послове пољопривреде на инвестициона улагања за пољопривредну инфраструктуру која је подигнута након јула 2006. године, односно купопродајни уговор физичког лица (подносиоца захтева) са правним лицем које је подигло пољопривредну инфраструктуру у складу са тада важећим прописима ***(доставља подносилац захтева)***.

1. Записник Републичке пољопривредне инспекције ***(доставља подносилац захтева)***;
2. Доказ да је подносилац захтева носилац или члан Регистрованог пољопривредног газдинстава у активном статусу најмање три године *(прибавља јединица локалне самоуправе)*;

**II**  Потребна документација за остваривање права пречег закупа **по основу сточарства** je:

1. Захтев за признавање права пречег закупа по основу сточарства потписан од стране физичког лица, односно одговорног лица у правном лицу ***(доставља подносилац захтева****)*;
2. Доказ да је подносилац захтева носилац или члан Регистрованог пољопривредног газдинстава у активном статусу најмање једну годину *(прибавља јединица локалне самоуправе)*;
3. Доказ да је правно или физичко лице власник домаћих животиња и власник, односно закупац објекта за гајење тих животиња са утврђеним бројем условних грла:
4. Потврду о броју условних грла коју издаје Институт за сточарство Београд - Земун ( изузев за коње коју издаје Пољопривредни факултет Београд - Земун), односно за територију АП Војводине Пољопривредни факултет Нови Сад - Департман за сточарство – **за животиње у систему уматичења *(доставља подносилац захтева)****;*

б) Записник Републичког ветеринарског инспектора - **за животиње које нису у систему уматичења** ***(доставља подносилац захтева)****.*

(**Напомена:** *Републички ветеринарски инспектор записником утврђује број условних грла која обрачунава на основу затеченог стања, односно* ***исправе лица о продаји, предаји на клање и извозу животиња)***

1. Уговоре о закупу пољопривредног земљишта закључене са другим лицима за земљиште које се налази на територији јединице локалне самоуправе на којој се подноси захтев, а који су оверени од стране надлежног органа ***(доставља подносилац захтева)***
2. Изјава подносиоца захтева којом даје сагласност да се изврши провера података код надлежних органа који су неопходни за реализацију јавног позива;
3. Изјава подносиоца захтева о тачности података, потписанa од стране физичког лица, односно одговорног лица у правном лицу, дату под пуном кривичном, прекршајном и материјалном одговорношћу, која садржи:
* изјаву да је доставио све доказе који се односе на закуп пољопривредног земљишта на територији локалне самоуправе на којој је поднео захтев,
* списак повезаних лица (назив правног лица са матичним бројем/име и презиме физичког лица, сродство и ЈМБГ)

(**Напомена:** **код физичких лица и предузетника повезаним лицима сматра се**: деда, баба, мајка, отац, деца, супружник, ванбрачни партнер, усвојеник и усвојилац уколико имају пребивалиште на истој адреси, **код правних лица повезаним лицима сматра се:** правно, односно физичко лице, односно предузетник које у том правном лицу има најмање 25% учешћа у капиталу, а **код задруге повезаним лицима сматра се:** физичко лице – члан задруге.

1. Уверење из јавне евиденције о непокретности којим се доказује укупна површина пољопривредног земљишта које подносилац захтева има у свом власништву на територији јединице локалне самоуправе на којој се подноси захтев *(прибавља јединица локалне самоуправе)*;
2. Уверење из јавне евиденције о непокретности којим се доказује укупна површина пољопривредног земљишта које је у власништву повезаних лица са подносиоцем захтева. *(прибавља јединица локалне самоуправе након увида у списак тих лица из изјаве из тачке 6. који доставља подносилац захтева* )

Сва ограничења из члана 64а става 17. Закона о пољопривредном земљишту (уговор са другим лицима, власништво пољопривредног земљишта, власништво пољопривредног земљишта повезаних лица, закуп пољопривредног земљишта у државној својини) односе се на територију јединице локалне самоуправе где се налази објекат, односно животиње.

**Напомена:** Сва лица која су заинтересована за остваривање права пречег закупа по основу пољопривредне инфраструктуре дужна су да благовремено, а ***најкасније до 1. септембра 2023. године***, **поднесу Захтев** ***за излазак Републичке пољопривредне инспекције***, односно за остваривање права пречег закупа по основу сточарства **Захтев** ***за излазак Републичке ветеринарске инспекције*** ***најкасније до 1. септембра 2023. године***.

Записник Републичке пољопривредне инспекције је саставни део документације која се доставља до 31. октобра 2023. године и обавезно садржи тачно наведене све катастарске парцеле, или делове парцела, на којима је утврђена функционалност система за наводњавање, одводњавање, рибњака, пољопривредног објекта, стакленика, пластеника, као и рода воћњака и винограда.

Документацију из дела I тачке 2а и 4, односно из дела II тачке 2, 7 и 8, јединица локалне самоуправе прибавља најкасније до 30. новембра 2023. године.

Напомињемо да се код лица која испуњавају услове за остваривање права пречег закупа по основу сточарства, у складу са овим Јавним позивом, опредељивање површине пољопривредног земљишта у државној својини у Годишњем програму заштите, уређења и коришћења пољопривредног земљишта се врши на начин да се површина која им је утврђена по броју условних грла, умањује за површину пољопривредног земљишта, у складу са чланом 64а став 17. Закона о пољопривредном земљишту.

Сва документација која се доставља у складу са овим Јавним позивом мора да **гласи на исто правно или физичко лице**, које може бити носилац или члан Регистрованог пољопривредног газдинстава и мора бити **оверена и потписана од стране надлежног органа који издаје исправу**.

**Уколико је правно или физичко лице власник више врста животиња, за сваку врсту животиња доставља посебну потврду, односно записник из дела II тачке 3.**

За период закупа који је дужи од једне године, поред уплате закупнине за прву годину закупа, ради закључивања Уговора о закупу потребно је доставити средство обезбеђења плаћања, које може да буде: гаранција пословне банке у висини годишње закупнине пољопривредног земљишта или уговор о јемству између Министарства као повериоца и правног лица као јемца или доказ о уплати депозита у висини једне годишње закупнине као средство обезбеђења плаћања закупнине који ће се у случају редовног плаћања рачунати као плаћена закупнина за последњу годину закупа.

Уколико за катастарске парцеле које су опредељене лицима по основу права пречег закупа дође до промена површине по било ком законском основу, даљи поступак давања пољопривредног земљишта у закуп по праву пречег закупа ће се спровести само за тако утврђену површину земљишта.

Образац захтева може се преузети сваког радног дана од 7 до 15 часова, у просторијама Одељење за привреду,пољопривреду и локални економски развој Градске управе ,ул.Таткова бр.2,канцеларија бр.21 или са сајта prokuplje.org.rs.

**Рок за достављање захтева и потребне документације из овог јавног позива је 31. октобар 2023. године**. Захтев приспео по истеку датума одређеног у овом јавном позиву сматраће се неблаговременим и Комисија ће га вратити подносиоцу неотворен.

Захтев са потребном документацијом се подноси непосредно на писарници или поштом, у затвореној коверти са назнаком на предњој страни: „Захтев за остваривање права пречег закупа по основу власништва пољопривредне инфраструктуре за 2024. годину“ или „Захтев за остваривање права пречег закупа по основу сточарства за 2024. годину“, за *Комисију за израду Годишњег програма заштите, уређења и коришћења пољопривредног земљишта градске управе за територији града*Прокупља, на адресу: Одељење за привреду,пољопривреду и локални економски развој Градске управе града Прокупља, ул.Таткова , бр.2, На полеђини коверте наводи се назив/име и презиме и адреса подносиоца захтева.

Контакт особа за све информације у вези са овим јавним позивом је Жарко Ратковић, телефон: 027-324-040,лок. 121, email:poljoprivreda@prokuplje.org.rs или лично у просторијама Одељење за привреду,

пољопривреду и локални економски развој Градске управе града Прокупља,ул.Таткова, бр.2, канцеларија 21.

Овај јавни позив објавити у јавном гласилу,на интернет страници града Прокупља.

ГРАДОНАЧЕЛНИК ГРАДА ПРОКУПЉА

 Милан Аранђеловић с.р.

2

# Р е п у б л и к а С р б и ј а

Град Прокупље

Градска управа

Одељење за привреду,

пољопривреду и локални економски развој

Број: 320-8/2023-06

Датум: 21.06. 2023. године

**ЈАВНИ ПОЗИВ**

**ЗА ОСТВАРИВАЊЕ ПРАВА КОРИШЋЕЊА БЕЗ ПЛАЋАЊА НАКНАДЕ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ**

**ОПШТИНЕ/ГРАДА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ЗА 2024. ГОДИНУ**

У складу са Законом о пољопривредном земљишту (“Службени гласник РС”, број 62/06,65/08-др закон, 41/09, 112/2015, 80/17 и 95/18-др закон) и Правилником о условима и поступку давања у закуп и на коришћење пољопривредног земљишта у државној својини (“Службени гласник РС”, број 16/2017, 111/2017, 18/2019, 45/2019, 3/2020, 25/2020, 133/20 и 63/21), *Комисија за израду Годишњег програма заштите, уређења и коришћења пољопривредног земљишта (у даљем тексту: Комисија) надлежни орган града Прокупља*, расписује **јавни позив**којим обавештава:

* образовнe установe - школe, стручнe пољопривреднe службe и социјалнe установe да им се може дати на коришћење површина пољопривредног земљишта у државној својини која је примерена делатности којом се баве, а највише до 100 хектара;
* високообразовнe установe - факултетe и научнe институтe чији је оснивач држава и установe за извршење кривичних санкција да им се може дати на коришћење површина пољопривредног земљишта у државној својини која је примерена делатности којом се баве, а највише до 1.000 хектара;
* правнa лицa у државној својини регистрована за послове у области шумарства;

да доставе потребну документацију ради остваривања коришћења без плаћања накнаде пољопривредног земљишта у државној својини на територији града Прокупља за 2024. годину до **31.октобра 2023. године.**

**Потребна документација:**

1. Захтев за остваривање бесплатног коришћења без плаћања накнаде потписан од стране одговорног лица
2. Акт о оснивању установе, односно извод из привредног регистра за правно лице (не старији од шест месеци) којим се доказује да је оснивач Република Србија, аутономна покрајина или јединица локалне самоуправе;
3. Изјашњење надлежног министарстава за послове науке, просвете, социјалне заштите, пољопривреде, односно правде из ког се може утврдити правни статус подносиоца захтева ради утврђивања испуњености услова за оставaривање права на коришћење земљишта без накнаде.

 Подносиоци захтева достављају потребну документацију из овог јавног позива, у неовереним копијама које морају бити читљиве, при чему *Комисија града Прокупља*, задржава право да у случају потребе затражи достављање оригинала или оверене копије достављене документације.

 Образац захтева може се преузети сваког радног дана од 7 до 14 часова, у просторијама Одељење за привреду,пољопривреду и локални економски развој Градске управе град Прокупља,ул.Таткова, бр.2, канцеларија 21 или са сајта www.prokuplje.org.rs. .

 Рок за достављање захтева и потребне документације из овог јавног позива је 31. октобар 2023. године. Захтев приспео по истеку датума одређеног у овом јавнoм позиву сматраће се неблаговременим и *Комисија/надлежни орган* ће га вратити подносиоцу неотворен.

 Захтев са потребном документацијом се подноси непосредно на писарници општине/града или поштом, у затвореној коверти са назнаком на предњој страни: „Право коришћења пољопривредног земљишта у државној својини без плаћања накнаде за 2024. годину“ *за Комисију за израду Годишњег програма заштите, уређења и коришћења пољопривредног земљишта / надлежном органу на територији града Прокупља за 2024. годину*, на адресу: Одељење за привреду,пољопривреду и локални економски развој Градске управе града Прокупља, ул.Таткова, бр. 2. На полеђини коверте наводи се назив и адреса подносиоца захтева.

 Контакт особа за све информације у вези са овим јавним позивом је Жарко Ратковић, телефон:027/324-040,email:poljoprivreda@prokuplje.org.rs или лично у просторијама Одељење за привреду,пољопривреду и локални економски развој Градске управе града Прокупља,ул.Таткова, бр.2,канцеларија 21.

 Овај јавни позив објавити у јавном гласилу , на интернет страници града Прокупља.

 ГРАДОНАЧЕЛНИК ГРАДА ПРОКУПЉА

 Милан Аранђеловић с.р.

3

На основу члана 25.и члана 46. Закона о планирању и изградњи („Службени гласник РС“, бр. 72/2009, 81/2009 – исправка,64/2010-оУС, 24/2011, 121/2012, 42/2013-оУС, 50/2013-оУС, 98/2013-оУС, 132/2014,

145/2014, 83/2018, 31/2019, 37/2019 – др.закон, 9/2020 и 52/2021), и члана 40. став 1, тачка 5 Статута Града Прокупља (,,Службени лист општине Прокупље“ бр. 15/2018) на седници одржаној 05.06.2023.године, Скупштина града Прокупља је донела:

**ДРУГЕ ИЗМЕНЕ И ДОПУНЕ**

**ПЛАНА ГЕНЕРАЛНЕ РЕГУЛАЦИЈЕ ПРОКУПЉА**

(тексуални део)

Друге измене и допуне Плана генералне регулације Прокупља (у даљем тексту: друге измене и допуне ПГР Прокупља) садрже:

* Текстуални део
* Графички део
* Документациону основу

**I ПОВОД, ЦИЉЕВИ И ЗАДАЦИ ДРУГИХ ИЗМЕНА И ДОПУНА**

У току реализације Плана генералне регулације Прокупља („Службени лист општине Прокупље“, бр. 3/2014 и „Службени лист града Прокупља“, бр.36/2020), указала се потреба да се нека од планских решења, због промењених околности и потреба корисника, ускладе са новонасталом ситуацијом кроз измене и допуне.

Повод за измене и допуне је потреба за преиспитивањем намена простора на појединим локацијама, траса и регулације појединих саобраћајница, планирање траса нових саобраћајница, правила уређења и грађења, као и правила спровођења Плана. Одлуком о изради друге измене и допуне Плана генералне регулације Прокупља („Службени лист града Прокупља“, бр.24/2022), број: 06-59/2022-02 од 13.06.2022. године) дефинисани су циљеве планирања, коришћења, уређења и заштите планског подручја.

Циљ израде Других измена и допуна ПГР је преиспитивање решења датих Планом генералне регулације Прокупља („Службени лист општине Прокупље“, бр. 3/2014 и „Службени лист града Прокупља“, бр.36/2020) у смислу формирањa планског основа за рационално уређивање и коришћење простора.

Измене и допуне врше се само у појединим сегментима текстуалног и графичког дела а односе се на:

* пренамену простора као и корекцију граница између појединих намена,
* планирање нових, преиспитиваље и усклађивање коридора и капацитета постојећих траса саобраћајница и остале јавне инфраструктуре (енергетске, комуналне и друге) са фактичким стањем,
* корекције регулационих појасева саобраћајница и положаја грађевинских линија,
* корекције појединих делова правила грађења и уређења,
* корекција и усаглашавање начина спровођења планских решења.

На графичким прилозима измене и допуне одређене су границама обухвата локација за измену и допуну а измене и допуне правила уређења и грађења назначене су само у текстуалном делу.

**II ПРАВНИ И ПЛАНСКИ ОСНОВ**

Правни основ за израду других измена и допуна ПГР Прокупља је:

* Закон о планирању и изградњи („Службени гласник РС“, бр.72/2009, 81/2009–исправка, 64/2010–оУС, 24/2011, 121/2012, 42/2013-оУС, 50/2013-оУС, 98/2013-оУС, 132/2014, 145/2014, 83/2018, 31/2019, 37/2019 – др.закон, 9/2020 и 52/2021),
* Правилника о садржини, начину и поступку израде докумената просторног и урбанистичког планирања („Службени гласник РС“, бр. 32/2019),
* Правилник о општим правилима за парцелацију, регулацију и изградњу („Службени гласник РС“, бр. 22/2015),
* Одлука о изради друге измене и допуне Плана генералне регулације Прокупља („Службени лист града Прокупља“, бр.24/2022), број: 06-59/2022-02 од 13.06.2022. године),
* Други законски и подзаконски акти који регулишу услове уређења, грађења и заштите у оквиру обухвата других измена и допуна ПГР Прокупља.

Плански основ за израду других измена и допуна ПГР Прокупља:

* Просторни план општине Прокупље („Службени гласник РС“ бр. 44/2011, 06-9/2011-02 од 14. 03. 2011. године - одлука УС).

**III ИЗВОД ИЗ ПЛАНСКИХ ДОКУМЕНАТА ВИШЕГ РЕДА**

***Просторни план општине Прокупље***

***(„Службени гласник РС“ бр. 44/2011, 06-9/2011-02 од 14.03.2011. године - одлука УС)***

Према Просторном плану општине Прокупље, Прокупље је сврстано у индустријски центар средње величине (5-10.000 запослених) који као центар раста и развоја општине није довољно интегрисан у главну осовину развоја која обухвата Прокупље, Куршумлију и Ниш и даље према Косову, као зону поларизације производних снага и индустријских центара. Испољена је општа неефикасност производних фактора услед изостанка техничког прогреса.

У складу са овим Планом, Прокупље ће се и у будуће развијати као центар Општине и Округа. Напомиње се да је Просторним планом Републике Србије Прокупље означено као град који има перспективу да, осим што ће се налазити у склопу функционалног урбаног подручја међународног значаја Ниш, формира и сопствено функционално урбано подручје регионалног значаја. У осталим насељима је потребно посветити посебну пажњу њиховом уређењу и правилном развоју. Нарочито је потребно организовано и трајно утицати на заустављање неповољних демографских кретања и смањење диспропорције између развијености општинског центра и осталих насеља на територији општине.

Прокупље је насеље са најразвијенијим терцијерним сектором делатности у општини и постоји могућност за његов даљи развој. Индустрија је била доминантна делатност између 1970 и 1990 године, у којој је било запошљено преко 6000 људи. У време израде ППО практично индустрије скоро да и није било. Зато се у наредном периоду планирао већи развој производних делатности, кроз привлачење пре свега страног капитала (што је у периоду после доношења ППО и започето). Паралелно са развојем секундарног сектора планиран је и развој терцијарног сектора који је такође од посебног значаја за развој Општине. Једино на тај начин се може зауставити одлив пре свега младог и стручног становништва из Прокупља.

Град Прокупље, формирао се у функцији гравитирајућег сеоског становништва (здравство, школство, трговина, општинска администрација). Урбана уређеност насеља је израженија у централним деловима града него у рубним зонама, а последица је уређивање и изградње града у складу са убанистичком планском документацијом.

Град Прокупље ће и даље бити центар привредних активности, зона концентрације услуга и становништва, али и примарна зона туристичког развоја везана за брдо и видиковац Хисар, као и спортско угоститељске садржајe.

**IV ПРЕДМЕТ ИЗРАДЕ ДРУГИХ ИЗМЕНА И ДОПУНА**

Подручје других измена и допуна ПГР Прокупља налази се у оквиру граница обухвата Плана генералне регулације Прокупља („Службени лист општине Прокупље“, бр. 3/2014 и „Службени лист града Прокупља“, бр.36/2020) дефинисаних кроз 12 локација за измену и допуну.

Површина обухвата локација за измену и допуну Плана генералне регулације Прокупља („Службени лист општине Прокупље“, бр. 3/2014 и „Службени лист града Прокупља“, бр.36/2020) износи **6 034,52 hа.**

Површином грађевинског подручја су обухваћене површине јавних садржаја, саобраћајнице и површине намењене јавној и комуналној инфраструктури, становања, трговине, занатства и производње.

Предмет других измена и допуна ПГР Прокупља је у сегментима графичког дела и текстуалног дела.

# ПРЕДМЕТ ИЗМЕНА И ДОПУНА ПО ЛОКАЦИЈАМА У ОКВИРУ ДРУГИХ ИЗМЕНА И ДОПУНА ПГР ПРОКУПЉА

**ЛОКАЦИЈА 1**

Предмет измена и допуна у оквиру локације 1 је:

* + пренамена јужног дела блока А.6.1. Спорт и рекреација (спортско рекреативни комплекс „Дунек“) у Б.1.4. Мешовита зона (пословно-стамбена зона) ;
	+ пренамена блока Б.2.1. Привредна зона у Б.1.4. Мешовита зона;
	+ усклађивање саобраћајнице која иде преко моста са фактичким стањем;
	+ усклађивање трасе за регулацију водотока у односу на усклађену трасу саобраћајнице.

Пренамена комплекса „Дунек“ је извршена на основу захтева носиоца израде планског документа уз обавезу даље разраде простора планом детаљне регулације, уз јасно дефинисање и разграничење површина јавне и остале намене. **До израде плана детаљне регулације, забрањује се пре/парцелација и изградња на овом потесу.**

**ЛОКАЦИЈА 2**

Предмет измена и допуна у оквиру локације 2 је усклађивање и допуна саобраћајног решења за саобраћајницу према каменолому са решењима из усвојеног урбанистичког пројекта.

**ЛОКАЦИЈА 3**

Предмет измена и допуна у оквиру локације 3 је:

* + пренамена дела блока Б.1.2. Општа стамбена зона (становање средње густине) у А.6.1. Спорт и рекреација и Б.1.3. Становање веће густине;
	+ пренамена дела блока Б.1.2. Општа стамбена зона (становање средње густине) у површине за јавни паркинг простор у функцији здравственог центра;
	+ корекција дела трасе улице Рентгенове са усклађивањем на фактичко стање.

**ЛОКАЦИЈА 4**

Предмет измена и допуна у оквиру локације 4 је:

* + усклађивање и допуна саобраћајница на потесу према Растовничком језеру имајући у виду фактичко стање и
	+ планирање јавног паркинга на делу код гробља у Растовници.

**ЛОКАЦИЈА 5**

Предмет измена и допуна у оквиру локације 5 је:

* + усклађивање и допуна саобраћајнице на потесу пута према Трнави;
	+ корекција дела траса и регулационог појаса у стамбеном блоку са западне стране Трнавачког пута;
	+ усклађивање локације планиране ТС35/10kV у оквиру привредне зоне са планираном парцелацијом и усклађивање траса електроводова са новопланираном локацијом;
	+ редефинисање постојећег саобраћајног прикључка на државни пут IБ реда број 35 на стационажи Км.225+199 (пут за село Трнава).

**ЛОКАЦИЈА 6 и 6`**

Предмет измена и допуна је:

* + на локацији 6 - пренамена дела блока А.2.1. Основно и средње образовање у Б.1.3. Становање веће густине, стављање под претходном заштитом објекта бивше домаћичке школе,
	+ на локацији 6 - дефинисање новог саобраћајног прикључка на државни пут IБ реда број 35 на стационажи Км.219+600 сходно документу: *Процена утицаја пута на безбедност саобраћај при избору оптималне варијанте саобраћајног прикључка на државни пут IБ реда број 35, km 219+600*

*– km 219+900 у Прокупљу на парцели бр.268 (април 2023)* и условима и допуни услова ЈП Путеви Србије (бр. 953-24106/22-1 од 25.11.2022.године и бр. 953-8509/23-1 од 18.04.2023.године),

* + на локацији 6`, кп. 236 КО Ђуровац, пренамена пољопривредног земљишта у грађевинско земљиште са наменом образовање;.

Део површине у оквиру локације 6, који је пренамењен у земљиште остале намене за становање веће густине, служио је за огледну економију Пољопривредне школе. На основу *Обавештења* Градске управе Града Прокупља, број: 401-117/2022-04 од 02.12.2022.године, површина за огледну економију надоместује се у оквиру локације 6` на кп. 236 КО Ђуровац. Катастарска парцела кп 236 КО Ђуровац је у оквиру пољопривредног земљишта па је извршена пренамена у грађевинско земљиште са наменом образовање. На основу Обавештења Министарства просвете, Сектор за ученички и студентски стандард и инвестиције, број: 350-02-00003/2022-17 од 18.11.2021. године: „*Министарство просвете са аспекта законмо прописаних надлежности и делокруга послова* ***нема посебних услова и података неопходних за потребе израде предметног плана***“. На основу наведеног Обавештења, у вези промене намене земљишта на локацији Пољопривредне школе „Радош Јовановић Сеља“, неопходно је да се у договору са Дирекцијом за имовину Републике Србије уреди одговорајућа замена како би се наставио несметан рад школе а сваку промену услова за површине и објекте у функцији образовања потребно је планирати у складу са законским и подзаконским актима којима се регулише предметна област водећи рачуна о усаглашености са планским документима вишег реда.

**ЛОКАЦИЈА 7**

Предмет измена и допуна у оквиру локације 7 је:

* + корекција и допуна саобраћајног решења на потесу Стражавчког пута у делу код гробља ради заокружења намене на делу где је започето непланско сахрањивање;
	+ планирање паркинг простора на проширеном делу, за потребе гробља;
	+ корекција граница између урбанистичке целине А.9.1.Парковско зеленило и Б.1.3. Становање веће густине на начин да се кп 896 и 897 КО Доња Стражава пренамењују из парковског зеленила у становање веће густине.

**ЛОКАЦИЈА 8**

Предмет измена и допуна у оквиру локације 8 је:

* + корекција регулационог појаса и грађевинске линије на целом потесу обухваћеног границом измена и допуна. Корекција регулационог појаса се огледа у укидању појаса линеарног зеленила уз саобраћајнице, због немогућности реализациије истог, услед непланске изградње
	+ корекција саобраћајног решења на начин да се укида део саобраћајнице преко кп 1472 КО Прокупље-град, која спаја улице 29. новембар и ул. Милена Јовановића.

**ЛОКАЦИЈА 9**

Предмет измена и допуна у оквиру локације 9 је корекција дела саобраћајног решења тако што се траса саобраћајнице транслаторно помера према западу,

**ЛОКАЦИЈА 10**

Предмет измена и допуна у оквиру локације 10 је:

* + пренамена дела блока Б.2.1. Привредна зона у Б.1.1. Зона ретких насеља и породичне градње (становање ниске густине).
	+ пренамена дела блока Б.2.1. Приведна зона у А.10.1. Површине посебне намене (казнено поправни дом)

**ЛОКАЦИЈА 11**

Предмет измена и допуна у оквиру локације 11 је пренамена дела блока A.10. Површине и објекти посебне намене у Б.2.1. Приведна зона на основу достављене документације од стране носиоца израде плана (извод из пројекта препарцелације који је урађен на бази судског решења и решења о реституцији).

**ЛОКАЦИЈА 12**

Предмет измена и допуна у оквиру локације 12 је пренамена дела блока Б.2.1. Приведна зона Б.2.1. у А.7.6. Комуналне делатности – Трансфер станица на кп 1258, 1259, 1260 и 1261 КО Поточић. За овај потесе се прописује обавеза израде плана детаљне регулације са израдом извештаја о стратешкој процени утицаја на животну средину, уз забрану изградње до доношења плана.

# ЛОКАЦИЈА 13

Предемет измена и допуна у оквиру локације 13 је проширење грађевинског подручја на кп 26/2, 26/3 и 26/4 КО Ново Село са наменом Б.1.2. Општа стамбена зона (становање средње густине)

# ИЗМЕНЕ И ДОПУНЕ У ГРАФИЧКОМ ДЕЛУ ПЛАНА

Графички прилози „2. ПЛАНСКА РЕШЕЊА“ се мењају у сегментима који су дефинисани границом измена и допуна и приказани су на:

|  |  |  |
| --- | --- | --- |
| П.1. | Граница Плана и граница планираног грађевинског подручја са претежном наменом |  |
|  | површина....................................................................................................................................... | 1: 5000 |
| П.2. | Саобраћајно решење са регулационим линијама улица и површина јавне намене и |  |
|  | нивелационим планом................................................................................................................. | 1: 2500 |
| П.3. | Урбанистичка регулација са грађевинским линијама.............................................................. | 1: 2500 |
| П.4. | Постојећа и планирана генерална решења за трасе, коридоре и капацитете за енергетску, |  |
| комуналну и другу ифраструктуру |  |
|  | 4.1. | Електроенергетска мрежа, топлификација, гасификација и телекомуникациона |  |
|  | мрежа.............................................................................................................................................. | 1: 5000 |
|  | 4.2. | Водоводна и канализациона мрежа..................................................................................... | 1: 5000 |
| П.5. | Начин спровођења Плана............................................................................................................ | 1:10000 |
| П.6. | Објекти и зоне заштите................................................................................................................ | 1:10000 |

# ИЗМЕНЕ И ДОПУНЕ У ТЕКСТУАЛНОМ ДЕЛУ ПЛАНА

**Напомена**: У наставку су дате само извршене измене и допуне у односу на текст Плана генералне регулације Прокупље („Службени лист општине Прокупље“ број 3/2014 и „Службени лист града Прокупља“, бр.36/2020):

# II ПЛАНСКИ ДЕО

1. **ПРАВИЛА УРЕЂЕЊА**
	1. ГРАНИЦА ПЛАНА И ОБУХВАТА ГРАЂЕВИНСКОГ ПОДРУЧЈА

# 1.1.2. Граница грађевинског подручја

**-мења се** трећи пасус и гласи:

„Грађевинско подручје унутар граница Плана обухвата грађевинско земљиште укупне површине **2560,28 hа,** што износи **42,43%** укупне површине планског подручја.“

* 1. КОНЦЕПЦИЈА УРЕЂЕЊА И ТИПОЛОГИЈА ЗОНА И ЦЕЛИНА ОДРЕЂЕНИХ ПЛАНОМ

**-мења се** шести пасус и гласи:

„1. **Просторна целина „А”** обухвата шири насељски центар, укупне површинe од **391,30 hа.** Овој просторној целини припадају: централна зона, стамбена зона веће густине, општа стамбена зона, мешовита зона, привредна и индустријска зона, зона парк-шуме и објекти јавне намене.

**-мења се** шести пасус и гласи:

1. **Просторна целина „Б”** обухвата шире градско језгро, са доминантном наменом становање која се концентрично шири око централне зоне. Ова целина обухвата површину која износи **686,60 hа.** Просторној целини „Б“ припадају: општа стамбена зона, стамбена зона веће густине, зона ретких насеља и породичне градње, мешовита зона, зона парк шуме, привредна и индустријска зона, зона посебне намена и објекти јавне намене.

**-мења се** шести пасус и гласи:

„3. **Просторна целина „В**” са подцелинама В0, В1, В2, В3, В4, В5 и В6, обухвата сва приградска насеља на подручју Плана и путни појас ауто пута Е-80 Ниш-Мердаре. Површина просторне целине „В“ је **1482,38 hа.** Овој просторној целини припадају: зона ретких насеља и породичне градње, привредна и индустријска зона, зона посебне намене, објекти јавне намене и путни појас резервисан за ауто пут Е-80, деоница Ниш- Мердаре.

**-мења се** Табела 1. и гласи:

„Табела 1. *Учешће просторних целина у грађевинском подручју*

|  |  |  |
| --- | --- | --- |
|  | **ПОВРШИНА (ha)** | **УЧЕШЋЕ (%)** |
| ГРАЂЕВИНСКО ПОДРУЧЈЕ | 2560,28 | 100,00 |
| „А“ – део К.О. Прокупље-град | 391,30 | 15,28 |
| „Б“ – део К.О. Прокупље и К.О. Прокупље-град | 686,60 | 26,82 |
| „В“– Приградска насеља и путни појас пута Е-80 | 1482,38 | 57,90 |
| „В0“ | 149,66 | 5,85 |
| „В1“ | 140,08 | 5,47 |
| „В2“ | 380,50 | 14,86 |
| „В3“ | 256,18 | 10,01 |
| „В4“ | 280,11 | 10,94 |
| „В5“ | 108,24 | 4,23 |
| „В6“ | 167,61 | 6,55 |

**-мења се** поднаслов ЗОНА ПОСЕБНЕ НАМЕНЕ и гласи:

„Зона посебних намена обухвата комплексе од интереса за одбрану земље и комплекса за казнено поравни дом. Правила уређења дата су према условима надлежног министарства.

Верски објекти и зоне забрањене градње се могу налазити уз све друге намене.

**-мења се** Табела 2. и гласи:

*Табела 2. Биланс површина грађевинског земљишта*

|  |  |  |  |
| --- | --- | --- | --- |
| Планирана намена површина | П (m²) | П (ha) | учешће у обухвату плана (%) |
| **Планско подручје (обухват плана):** | **60.345.208** | **6.034,52** | **100,00** |
| **Површине изван грађевинског подручја:** | **34.742.389** | **3.474,24** | **57,57** |
| **Грађевинско подручје:** | **25.602.819** | **2.560,28** | **42,43** |
| **Површине и објекти јавних намена:** | **9.464.882** | **946,49** | **15,69** |
| * јавна управа
 | 12.239 | 1,22 | 0,02 |
| * комуналне делатности без гробља
 | 231.026 | 23,10 | 0,38 |

|  |  |  |  |
| --- | --- | --- | --- |
| * комуналне делатности - гробља
 | 273.489 | 27,35 | 0,45 |
| * образовање
 | 208.068 | 20,81 | 0,35 |
| * култура
 | 6.695 | 0,67 | 0,01 |
| * дечија заштита
 | 8.381 | 0,84 | 0,01 |
| * социјална заштита
 | 27.168 | 2,72 | 0,05 |
| * здравствена заштита
 | 75.550 | 7,56 | 0,13 |
| * спорт и рекреација
 | 102.758 | 10,28 | 0,17 |
| * јавне саобраћајне површине и објекти (без појаса аутопута Е-80 и површина и објеката железнице)
 | 2.972.734 | 297,27 | 4,93 |
| * површине и објекти железнице
 | 295.169 | 29,52 | 0,49 |
| * појас аутопута Е-80 (без обухваћених водних површина и површина и објеката железнице)
 | 1.486.856 | 148,69 | 2,46 |
| * посебна намена
 | 1.075.068 | 107,51 | 1,78 |
| * јавне зелене површине (без шума)
 | 2.689.681 | 268,97 | 4,46 |
| **Површине и објекти осталих намена:** | **16.137.937** | **1.613,79** | **26,74** |
| * становање ниске густине (зона ретких насеља и породичне градње)
 | 10.348.124 | 1.034,81 | 17,14 |
| * становање средње густине (општа стамбена зона)
 | 2.638.761 | 263,88 | 4,37 |
| * становање високе густине
 | 474.251 | 47,43 | 0,79 |
| * пословно-стамбена зона (мешовита зона)
 | 155.397 | 15,54 | 0,26 |
| * централна зона
 | 36.117 | 3,61 | 0,06 |
| * привредна зона
 | 1.014.652 | 101,47 | 1,68 |
| * индустријска зона
 | 1.458.925 | 145,89 | 2,42 |
| * верски објекти
 | 11.710 | 1,17 | 0,02 |
| **Остале површине (изван грађевинског подручја, без водних површина):** | **34.742.389** | **3.474,24** | **57,57** |
| * пољопривреда
 | 28.356.191 | 2.835,62 | 46,99 |
| * шуме
 | 5.883.747 | 588,37 | 9,75 |
| **Водне површине са приобалним појасом (изван грађевинског подручја):** | **502.451** | **50,25** | **0,83** |

* 1. УРБАНИСТИЧКИ И ДРУГИ УСЛОВИ ЗА УРЕЂЕЊЕ И ИЗГРАДЊУ ПОВРШИНА И ОБЈЕКАТА ЈАВНЕ НАМЕНЕ И МРЕЖЕ САОБРАЋАЈНЕ И ДРУГЕ ИНФРАСТРУКТУРЕ

**-допуњује се** попис комуналних делатности у оквиру ЗОНА ЈАВНИХ НАМЕНА тако да сада гласи:

„- **комуналне делатности:** зелене пијаце, поште, гробља, простори за привремени боравак кућних љубимаца, луталица и сл, инфраструктурни објекти, депоније, трансфер станице;“

# Услови за уређење и изградњу површина и објеката јавне намене

* + - 1. **Основно образовање**

- допуњује се поднаслов 1.4.1.1. Основно образовање, који сада гласи:

„У области основног образовања*,* у складу са радијусом гравитирања, потребна површина школског комплекса у складу са прописима надлежног Министарства, износи 90.000m².

Просторни услови не испуњавају прописане нормативе. У циљу приближавања и исупуњења предвиђених норматива, планирају се проширења и адаптације постојећих објеката.

Изградња нових објеката образовања вршиће се у складу са демографским тенденцијама планског простора.

Препоруке за доградњу постојећих и изградњу нових објеката основних школа су:

* површина парцеле - мин. 15m² по ученику;
* површина објекта - мин. 6,0m² БГП по детету;
* учионички простор - 2,0m² по ученику;
* број ученика у одељењу - 25 до 30;
* број запослених - 1 запослени на 15 ученика;
* радијус гравитације – 1.500m од места становања.

Обезбеђивање рационалне и уравнотежене мреже објеката основног образовања захтева првенствено подизање нивоа квалитета постојећих објеката кроз реконструкцију, адаптацију, доградњу или надоградњу. Код захтева за пренаменом и разменом површина и објеката који се користе у функцији образовања **обавеза је да се у договору са Дирекцијом за имовину Републике Србије уреди** одговорајућа замена како би се наставио несметан рад установа образовних установа.

Сваку промену локације и услова за површине и објекте у функцији образовања потребно је планирати у складу са Правилником о нормативима школског простора, опреме и наставних средстава у основној школи („Сл.гласник РС – Просветни гласник“, број 4/90), Правилником о нормативу школског простора, опреме и наставних средстава за основну музичку школу („Сл.гласник РС – Просветни гласник“, број 19/97), Правилником о ближим условима у погледу простора, опреме и наставних средстава за гимназију („Сл.гласник СРС – Просветни гласник“, број 5/90 и „Сл.гласник РС – Просветни гласник“, број 11/17), Правилником о ближим условима за оснивање, почетак рада и обављање делатности у погледу простора и опреме за домове ученика и студентске центре („Сл.гласник РС“, број 90/11), Правилником о условима у погледу простора, опреме, наставних средстава и степена и врсте образовања наставника и андрагошких асистената за остваривање наставног плана и програма основног образовања одраслих („Сл.гласник РС – Просветни гласник“, број 13/13 и 18/13), Уредбом о критеријумима за доношење акта о мрежи јавних предшколских установа и акта о мрежи јавних основних школа („Сл.гласник РС“, број 21/18), Правилником о ближим условима за оснивање, почетак рада и обављање делатности предшколске установе („Сл.гласник РС – Просветни гласник“, број 1/2019) као и у складу са другим законским и подзаконским актима којима се регулише предметна област, водећи рачуна о усаглашености са планским документима вишег реда.“

# 1.4.1.8. Комуналне делатности

**- додаје се** после поднаслова *Регионална санитарна депонија* поднаслов *Трансфер станица* који гласи:

*„Трансфер станица*

У циљу унапређења система управљања отпадом опредељена је локација за трансфер станицу у западном делу планског обухвата, у појасу између коридора државног пута IБ реда бр.35 и железничке пруге. Трансфер станица треба да омогући пријем свог отпада дефинисаног локалним планом управљања отпадом као и његов даљи третман или претовар до регионалне санитарне депоније. У комплексу трансфер станице организовати претовар, сакупљање, раздвајње, пресовање отпада као и одвајање нерециклабилног отпада са одвожењем на регионалну санитарну депонију.

Диспозиција објеката и садржаја у комелксу трансфер станице дефинисаће се израдом плана детаљне регулације. За потребе израде плана детаљне регулације комплекс трансфер станице потребно је урадити идејно решење са пратећом инфраструктуром, геодетски елаборат са катастарско-топографски планом и геотехнички елаборат, као и стратешку процену утицаја на животну средину.

До израде плана детаљне регулације забрањује се даља пре/парцелација и изградња на овом подручју.“

# Трасе, коридори и капацитети за саобраћајну, енергетску, комуналну и другу инфраструктуру

* + - 1. **Саобраћајна инфраструктура**

1.4.2.1.4. Мирујући саобраћај

- **мења се** поглавље 1.4.2.1.4. Мирујући саобраћај тако што се после првог пасуса додаје други пасус који гласи:

„Планирају се три нова паркиралишта и то: паркиралиште за потребе новог здравственог центра, паркиралишта за гробље на Трнавачком путу и у Растовници.“

1.7. МЕРЕ ЗАШТИТЕ КУЛТУРНО-ИСТОРИЈСКИХ СПОМЕНИКА И ЗАШТИЋЕНИХ ПРИРОДНИХ ЦЕЛИНА

**-мења се и допуњује** поднаслов 1.7.1. Заштита културно-историјског наслеђа који сада гласи:

„1.7.1. Заштита културно-историјског наслеђа

Богато културно-историјско наслеђе намеће обавезу студиозног приступа његовој заштити и активацији културно-историјских и научно-образовних потенцијала. Основни просторни конфликт и отежавајућа околност за адекватну заштиту непокретних културних добара проистиче из територијалног преклапања историјског и савременог насеља, а присутна је и маргинализација проблема заштите културног наслеђа у односу на друге, егзистенционалне проблеме. Додатни проблем у примени мера заштите представља недефинисан обухват заштићене околине за већину непокретних културних добара проглашених пре 1994. године.

Основно планско опредељење у области заштите културно-историјских споменика је интегративна заштита уз одрживо коришћење њихових културно-историјских, научно-образовних и туристичких потенцијала и усаглашавање са осталим сегментима развоја. Третман градитељског наслеђа засниваће се на одредбама Закона о културним добрим („Службени гласник РС“, бр. 71/1994, 52/2011 – др.закон, 99/2011 – др.закон, 6/2020 – др.закон и 35/2021 – др.закон), Студијe заштите непокретних културних добара и градитељског наслеђа Прокупљa (Завод за заштиту споменика културе Ниш, 2018-2019.година) и начелима интегративне конзервације где ће се споменичко наслеђе третирати као необновљив ресурс, извор идентитета, територијалне препознатљивости, културно-историјски и научни капитал и штитити се заједно са простором и објектима од значаја за заштиту, истраживање и коришћење. Користиће се у изворној или адекватној намени на начин и под условима који неће угрозити њихов интегритет и споменичка својства, уз функционално усклађивање и комунално опремање у складу са захтевима савременог живота.

Према Закону о културним добрима у групу непокретних културних добара спадају: споменици културе, просторне културно-историјске целине, археолошка налазишта и знаменита места. Набројана културна добра утврђују се и проглашавају Одлукама и Решењима надлежних органа и штите се одредбама поменутог Закона. Непокретна културна добра штитиће се и одржавати и на основу одредби овог Плана, услова надлежних установа заштите и прописаних мера и услова чувања, коришћења и одржавања из Акта о условима чувања, одржавања и коришћења непокретних културних добара и добара која уживају претходну заштиту (бр. 286/2 од 15.04.2011.године) и Акта о условима чувања, одржавања, коришћења и утврђеним мерама заштите културних добара и добара која уживају претходну заштиту (бр.1521/2-03 од 25.11.2019.године и бр.1717/2-03 од 05.12.2022.године).

Анализа постојећег стања, валоризација културно-историјских грађевина и целина на територији града Прокупља спроведена је кроз *Студију заштите непокретних културних добара и градитељског наслеђа у Прокупљу* (Завод за заштиту споменика културе Ниш, 2018-2019.година). Ова студија представља базу података за даље развојне стратегије, нуди дугорочне циљеве и смернице очувања, заштите и коришћења непокретних културних добара и градитељског наслеђа, као и услове за уређење, заштиту и укључивање у развојне планове. У циљу очувања амбијенталних и појединачних културно-историјских врдности објеката и локалитета, потребно је вршити прелиминарна истраживања и водити евиденцију о свим врстама наслеђа кроз израду студија заштите археолошког наслеђа и заштите ратних меморијала.

Добра која уживају претходну заштиту штите се истим Законом.

Заштићена околина непокретних културних добара и добара која уживају претходну заштиту, у погледу предузимања мера заштите и свих других интервенција, има исти третман као и заштићена непокретна културна добра. Споменици, бисте, спомен-плоче и друга спомен-обележја, посвећена значајним личностима и догађајима такође уживају претходну заштиту, по основу евидентирања у службеној документацији Завода у складу са Законом. Непокретна културна добра и добра која уживају претходну заштиту не смеју се уништити или оштетити, **нити се без сагласности сме мењати њихов изглед, својство или намена**, у складу са Законом о културним добрима.

Заштићена околина непокретног културног добра представља јасно дефинисан простор око непокретног културног добра који се штити и уређује интегрално, на основу пропозиција и мера надлежне службе заштите споменика културе и решења овог Плана, уз обавезу прибављања услова и сагласности надлежних

служби заштите за извођење свих врста радова у њему. Могуће је уређење и активација ових простора у функцији истраживања, заштите и презентације непокретног културног добра (уређење приступних путева и стаза, обележавање и партерно уређење у циљу обезбеђивања примарне инфраструктуре).

Границе заштићене околине зграде Гимназије обухватају катастарске парцеле бр. 3045/1, 3045/2, 2883, 2893, 3036, 3037, 3038, 3039, 3041 и 3044 К.О. Прокупље–град а границе заштићене околине зграде Старе

гимназије катастарске парцеле бр. 2859, 2865, 2866, 2867, 2868, 2872, 2874 и 2875 К.О. Прокупље–град.

За споменичку целину град Хисар, црква Св. Прокопија и Латинска црква, зграду Општине Прокупље и Споменик палим Топличанима у ратовима 1912 -1918. године, обухват заштићене околине с мерама њихове заштите није проглашен у року од три године године од дана доношења Закона о културним добрима у складу са одредбама члана 135. наведеног закона, па ће се границе непоредне близине, проглашене у складу са Законом о културним добрима, до утврђивања обухвата заштићене околине сматрати простором строго контролисаних интервенција са обавезом прибављања услова Завода за заштиту споменика културе у Нишу.

Границе непосредне близине Споменичке целине (град Хисар, црква Св. Прокопија и Латинска црква) обухватају катастарске парцеле бр. 4888, 4889, 4890, 4891, 4896, 4895, 4897, 4898, 4899, 4900, 4901, 4902,

4903/2, 4903/4, 4904, 5053, 5052, 5051, 5050, 5049, 5048, 5047, 5046, 5045, 5044, 5043, 5041, 5040, 5039, 5038,

5037, 5033, 5076 до 5076/6, 5232, 5231, 5227, 5226, 5223, 5197, 5195, 5191, 5186 К.О. Прокупље-град,

граница непосредне близине зграде Општине Прокупље чине ивице катастарских парцела 4143 и 4142 К.О. Прокупље–град, а границе непосредне околине Споменика палим Топличанима у ратовима 1912-1918. године обухватају катастароке парцеле број 3091 (трг Топличких јунака), 5734 (улица Кнез Михајлова), 3089 (трг Топличких јунака, у саставу парка испред Робне куће „Топлица") и 5731 (улица XXI српске дивизије), све К.О. Прокупље–град.

Мере техничке заштите и други радови на културном добру, односно у његовој заштићеној околини могу се предузимати након што се прибаве услови и сагласност Завода за заштиту споменика културе Ниш и услови и одобрења на основу прописа о планирању простора и изградњи објеката. До тада је забрањено раскопавање, рушење, преправљање, презиђивање или вршење било каквих радова који могу нарушити споменик културе, као и њихово коришћење у сврхе које нису у складу са природом, наменом и значајем или на начин који може довести до њиховог оштећења.

Мере заштите примењују се и на непокретности које су евидентиране да уживају предходну заштиту до момента окончања поступка утврђивања за непокретна културна добра и за све интервенције на њима важи обавеза прибављања услова надлежног Завода за заштиту споменика културе, а према смерницама Завода за заштиту споменика културе Ниш из Акта о условима чувања, одржавања и коришћења непокретних културних добара и добара која уживају претходну заштиту (бр. 286/2 од 15.04.2011.године) и Акта о условима чувања, одржавања, коришћења и утврђеним мерама заштите културних добара и добара која уживају претходну заштиту (бр.1521/2-03 од 25.11.2019.године и бр.1717/2-03 од 05.12.2022.године), приложеног у документационој основи Плана. Установа заштите дужна је да у року од две године утврди да ли евидентирана непокретност има споменичка својства и да у том року предложи утврђивање те непокретности за културно добро. У случају да евидентирана непокретност не буде проглашена за непокретно културно добро у року од три године од дана евидентирања, на њу се у складу са чланом 29. Закона о културним добрим неће односити прописане мере заштите и обавеза прибављања услова надлежне службе заштите већ их је могуће реконструисати, дограђивати и преграђивати у складу са локацијским условима издатим на основу правила грађења из Плана.

Амбијенталне целине изражених споменичких вредности штитиће се и уређивати као део шире целине уз доследност у очувању амбијента и његовог историјског и естетског континуитета. У њима је потребно заштитити урбанистичку матрицу, однос између изграђеног и слободног простора, карактеристичне грађевинске структуре и у највећој могућој мери успоставити хармоничан просторни склад са наслеђем. Ради успостављања хармоничног односа са постојећим вредностима, нову изградњу у овим целинама габаритом и наменом ускладити са постојећим објектима без нарушавања силуете и основних визура. Евентуална доградња и преобликовање морају бити већег обима и везани за шире окружење, а у складу са локацијским условима издатим на основу правила грађења из Плана. Обликовање дограђеног дела мора исправно и студиозно решити као специфичан архитектонски проблем. У циљу ревитализације објеката који су остали ван функције могуће је увођење нових, компатибилних намена, у складу са основном наменом простора.

Планске мере заштите непокретних културних добара:

1. Носилац права, обавеза и одговорности у погледу коришћења, управљања и располагања културним добром дужан је да га чува, одржава и спроводи утврђене мере заштите, као и да неодложно обавештава Завод за заштиту споменика кудтуре у Нишу о правним и физичким променама насталим у вези са културним добром;
2. Носилац права, обавеза и одговорности у погледу коришћења, управљања и располагања културним добром, нема права да га користи и употребљава у сврхе које нису у складу са његовом природном наменом и значајем, нити да руши, преправља, презиђује или врши било какве радове који могу довести до оштећења културног добра или нарушити његова својства;
3. Непокретна културна добра не смеју се користити у сврхе које нису у складу са њиховом природом, наменом и значајем нити на начин који може довести до њиховог оштећења;
4. Непокретно културно добро се не сме оштетити, уништити, нити се без сагласности службе заштите може мењати његов изглед, својство или намена;
5. До истека рока за утврђивање за непокретна културна добра, непокретности које уживају предходну зашттиту уживају исте мере заштите и обавезу прибављања услова надлежне службе заштите као и непокретна културна добра,
6. Забрањује се парцелација и препарцелација постојећих грађевинских парцела на којима се налазе непокретна културна добра;
7. Забрањује се извођење радова којима се врши промена облика или постојеће намене терена;
8. Забрањује се рушење, раскопавање, преправљање, презиђивање, адаптација, или извођење било каквих радова који могу променити изглед и својства непокретног културног добра без сагласности Завода за заштиту споменика културе у Нишу.
9. Очувати све спољне елементе на згради музеја Топлице уз могућност адаптације унутрашњег простора сходно новој функцији;
10. Очување изворног изгледа спољашње архитектуре и ентеријера, хоризонталног и вертикалног габарита, облика и нагиба крова, свих конструктивних и декоративних елемената, оригиналних материјала и функционалних карактеристика на згради Гимназије и Старе гимназије;
11. Ажурно праћење стања и одржавање конструктивно-статичког система, кровног покривача, свих фасада, ентеријера и исправности инсталација зграда Гимназије и Старе гимназије;
12. Забрањује се преправљање, доградња и надградња зграда Гимназије и Старе гимназије;
13. Забрањује се промена намене зграда Гимназије и Старе гимназије;
14. Забрањује се извођење радова који могу угрозити статичку безбедност непокретних културних добара;
15. Враћање изворног изгледа дворишној огради и оригиналних натписа на згради старе гимназије;
16. Забрањује се уништавање, прекопавање и заоравање археолошких локалитета као и извођење земљаних радова на дубини већој од 30cm, изградња свих врста објеката и инфраструктуре, неовлашћено ископавање, одношење камена и земље и прикупљањa покретног материјала без сагласности надлежне установе заштите, претходних археолошких истраживања и адекватне презентације налаза.
17. Уколико се приликом извођења радова наиђе на археолошка налазишта или археолошке предмете, инвеститор је дужан да прекине радове, предузме мере да се налаз не уништи и не оштети и обавести Завод за заштиту споменика културе у Нишу.

Планске мере заштите заштићене околине непокретних културних добара:

1. Заштићена околина непокретних културних добара ужива исти третман у погледу предузимања мера заштите и свих других интервенција као и непокретна културна добра;
2. Забрањује се постављање ваздушних електро и ТТ водова;
3. Забрањује се градња и постављање трајних или привремених објеката који својом архитектуром, наменом, габаритом и висином могу угрозити или деградирати непокретно културно добро и његову заштићену околину;
4. Забрањује се парцелација и препарцелација постојећих грађевинских парцела, сеча стабала и извођење радова којима се врши промена облика или нагиба терена;
5. Активности на уређењу ових простора изводити тако да не угрожавају непокретно културно добро нити да својим карактером, обликом или габаритом доминирају над њим;
6. Забрањује се градња објеката који нису у функцији споменика културе у обухвату заштићене околине зграда Гимназије и Старе гимназије;
7. Забрањује се просипање, одлагање, складиштење и привременог или трајног депоновање отпадних и

штетних материја (хемијски агресивних, експлозивних, отровних, радиоактивних);

1. Забрана постављања покретних тезги, киоска и других привремених објеката унутар заштићене околине;
2. Забрањује се промена намене или коришћења заштићене околине зграде Старе гимназије, која би угрозила овај споменик културе или његову заштићену околину;
3. Урбанистичко и комунално уређење, хортикултурно опремање и одржавање заштићене околине у функцији непокретног културног добра;
4. Одржавање зеленила и декоративне флоре у обухвату заштићене околине зграда Гимназије и Старе гимназије;
5. Инфраструктуру и објекте неопходне за туристичку презентацију планирати тако да својим положајем, габаритом и изгледом не ремете визуру нити пејзажне карактеристике простора од значаја за адекватан доживљај и презентацију непокретног културног добра.

Урбанистичком разрадом Споменичке целине „Комплекс Хисар“ регулисаће се заштита, уређење, приступ и презентација у циљу активације научног, културно-историјског и туристичког потенцијала непокретног културног добра од великог значаја Споменичке целине „Комплекс Хисар“ (Црква св. Прокопија, Латинска црква и Средњевековно утврђење). Урбанистичком разрадом ће се регулисати осветљење и уређење приступног пута и пешачких стаза како би се створили услови за његово очување и заштиту од дивље градње, као и боље коришћење у смислу рекреације, уз поштовање архитектонских и амбијенталних вредности простора. Простор на ком се налази ово непокретно културно добро од великог значаја подлеже најстрожијем систему заштите који искључује извођење било каквих радова осим конзерваторско- рестаураторских и радова на обезбеђењу приступних саобраћајница неопходних за туристичку активацију. Могуће је извођење приступних путева и стаза, обележавање и партерно уређење у циљу обезбеђивања примарне туристичке инфраструктуре, али тако да не ремете визуре нити пејзажне карактеристике простора од значаја за адекватну презентацију непокретног културног добра. Све активности на уређењу простора планирати тако да својим постојањем не угрозе непокретно културно добро нити да својим карактером, обликом или габаритом доминирају над њим. Забрањено је увођење садржаја који могу компромитовати непокретно културно добро али се дозвољава ревитализација у оквиру делатности из области културе уз комунално опремање у складу са потребама савременог живота. Урбанистичком разрадом се не могу мењати мере заштите утврђене Актом о проглашењу непокретног културног добра нити границе његове заштићене околине, а граница обухвата не сме бити мања или делити границу његове заштићене околине. Извођењу радова могуће је приступити након обављених истраживачко- конзерваторских радова и прибављених услова и сагласности Завода за заштиту споменика културе Ниш.“

# 1.7.2. Заштита природе и амбијенталних целина

**-мења се и допуњује** поднаслов 1.7.2. Заштита природе и амбијенталних целина који сада гласи:

„На подручју Плана, у долини реке Топлице, поступком заштите је обухваћено слатинско подручје “Сува чесма”. До стицања статуса заштићеног природног добра овим Планом се установљава режим коришћења простора који одговара режиму заштите III степена. Просторни обухват, врста и режими заштите наведених подручја прецизно ће се одредити актом о установљењу заштите, на основу претходно урађене стручне документације надлежних.

У границама предметног плана налази се и брдо Хисар, где је неопходно задржати природни амбијент и биолошку разноврсност. **Конвенција о биолошкој разноврсности** (“Сл.лист СРЈ” Међународни уговори, бр.11/01) у Члану 8. указује на потребу регулисања или управљања биолошким ресурсима важним за очување биолошке разноврсности, **у оквиру или ван заштићених подручја**, а у циљу њиховог очувања и одрживог коришћења. У складу са Конвенцијом неопходно је да се спречи ширење или по потреби предузму мере за уништавање инвазивних врста. Њихово спонтано ширење не само да угрожава природну вегетацију, него и знатно повећава трошкове одржавања зелених површина.

У области заштите природе и природних добара на планском подручју неопходна је:

* заштита природних предела, амбијената и пејзажа око културно-историјских споменика, односно очување природних предела посебне вредности и значаја, угрожених и ретких биљних и животињских врста, као и одржавање биодиверзитета и равнотеже очуваних и унапређење нарушених екосистема;
* уређење и одржавање јавних зелених површина;
* заштита земљишта од водне ерозије и заштита вода од неповољних хидролошких режима, узимајући у обзир и тенденције присутног глобалног отопљавања;
* очување и неговање предела очуваних природних вредности;
* очување и пажљиво коришћење локалитета под шумским комплексима, односно повећање површине под шумом (на просторима угроженим ерозијом), пошумљавањем аутохтоним врстама;
* адекватна презентација и укључивање природних вредности у програме туристичког развоја;
* уређење простора - пејзажа и развој подручја на бази коришћења природних и створених ресурса у складу са принципима одрживог развоја ради формирања и јачања значаја подручја са аспекта природних и културних вредности.

Обухват предметног плана је у оквиру Међународно значајних подручја за птице Топлице и Пуста Река па се прописују следећи услови заштите природе:

* уколико се током извођења радова наиђе на активно гнездо птица са јајима и младунцима, неопходно је привремено обуставити радове у тој зони и обавестити Завод за заштиту природе Србије;
* у оквиру зелених површина и изван њих, где год је то могуће, извршити равномерну расподелу спратовности биљних врста, како би се у урбаним срединама обезбедио спрат жбунастих врста као

„урбани“ коридор за дивље врсте;

* приликом озелењевања простора, давату предност аутохтоним врстама отпорним на аерозагађења која имају густу и добро развијену крошњу а нису инвазивне и алергене;
* не користити инвазивне (агресивне, алохтоне) врсте као што су: Acer negundo (јасенолисни јавор или пајавац), Amorpha fruticosa (багремац), Robinia pseudoacacia (багрем), Ailanthus altissima (кисело дрво), Fraxinus Americana (амерички јасен), Fraxinus pensnsylvanica (пенсилвански јасен), Celtis occidentalis (амерички копривић), Ulmus pumila (ситнолосни или сибирски брест), Prunus padus (сремза), Prunus serotine (касна сремза);
* уколико је неопходно извршити сечу стабала обавезно прибавити дознаку подручног шумског газдинства ЈП „Србијашуме“;
* формирати еколошке прелазе применом специјалних техничко-технолошких решења која омогућавају несметану и сигурну комуникацију животиња са једне на другу страну саобраћајница као што су: еколошки мостови, наменски прелази и пролази тунели и др.
* јавну и уличну расвету изводити тако да осветљење буде усмерено ка тлу;
* забрањује се извођење радова и активности ноћу
* ако се током радова наиђе на геолошко-палеонтолошке или минералошко-петролошке објекте, за које се претпоставља да имају својство природног добра, извођач радова је дужан да, у складу са чланом 99. Закона о заштити природе , обавести Министрство заштите животне средине, као и да предузме све мере заштите од уништења, оштећења или крађе до доласка овлашћеног лица.

1.12. ОПШТА ПРАВИЛА УРЕЂЕЊА ПРОСТОРА, ПРАВИЛА И УСЛОВИ УСМЕРАВАЈУЋЕГ КАРАКТЕРА И ОСТАЛИ УСЛОВИ УРЕЂЕЊА ПРОСТОРА ЗА ДАЉУ ПЛАНСКУ РАЗРАДУ

-**допуњује се** наслов 1.12. који сада гласи:

За израду Планова детаљне регулације неопходно је прибављање услова надлежних организација и јавних предузећа у чијој је надлежности њихово издавање. Даљом планском разрадом треба валоризовати основне вредности насеља.

У циљу oчувања идентитета планског подручја у даљој планској разради важнo jе нагласити значај одређених прoстoра као урбаних елемената (пoтези, зoне, oсoвине, чвoришта и сл.) кojи чине суштину града, испољавају његов дух, oднoснo кojи га чине препoзнатљивим и привлачним. Неопходно је планирати нове и препознатљиве чворишне тачке по угледу на постојеће. Планиране јавне просторе уредити у облику репрезентативних простора у зеленилу. Забранити сваки облик градње који није у функцији репрезентативних простора.

Нове индустријске зоне/локалитете издвојити заштитним зеленилом у контактном појасу са стамбеним и другим целинама у насељу, како би се ублажио њихов утицај на животну средину и повећао естетски квалитет простора.

Извршити валоризацију свих изграђених објеката и предвидети санацију свих оних објеката који не задовољавају стандарде у домену заштите животне средине или се у естетском или функционалном погледу не уклапају у непосредно окружење.

При планирању мреже улица задржати принцип ортогоналне мреже. У регулацији улица обавезно предвидети дрворед. Приликом израде Планова детаљне регулације потребно је дефинисати локације и капацитете за јавна паркиралишта уз претходну анализу степена моторизације, врсте и величине садржаја, дела градске територије на којој се планира изградња. Уколико се планира као самостални објекат, у склопу тог јединственог објекта могуће је комбиновати део намењен гаражи са делом објекта друге одговарајуће намене.

Комуналну инфраструктуру планирати уз сарадњу са јавним комуналним предузећима, тако да се обезбеди рационалност у пројектовању и изградњи и ефикасност у коришћењу и функционисању.

У оквиру подручја, која су предвиђена за даљу разраду планом детаљне регулације, забрањује се пре/парцелација и изградња до доношења планског документа.

Посебна правила уређења и грађења за комплекс „Дунек“: Због извршене пренамене простора из јавног у остало земљиште, односно пренамене дела комплекса за спорт и рекреацију у мешовиту зону, до доношења плана детаљне регулације, забрањују се било какве интервенције на назначеном подручју (забрањује се пре/парцелација и изградња). Планом детаљне регулације јасно дефинисати и разграничити површине јавне и остале намене. Детаљне намене површина осталих намена издефинисати тако да се не оставља могућност примене компатибилних намена. Према површинама за општу стамбену зону и према површинама за спорт и рекреацију је појас заштитног зеленила.

Посебна правила уређења и грађења за трансфер станицу

За потребе израде плана детаљне регулације комплекс трансфер станице потребно је урадити идејно решење са пратећом инфраструктуром, геодетски елаборат са катастарско-топографски планом и геотехнички елаборат, као и стратешку процену утицаја на животну средину.

До израде плана детаљне регулације забрањује се даља пре/парцелација и изградња на овом подручју.

У тачки 1.4.1.8. и 2.1.7.4. дата су усмеравајућа правила уређења и грађења за локације за које је предвиђена израда урбанистичких пројеката (азил за напуштене животиње и регионална санитарна депонија).

1.15. ПОПИС ОБЈЕКАТА ЗА КОЈЕ СЕ ПРЕ ОБНОВЕ И РЕКОНСТРУКЦИЈЕ МОРАЈУ ИЗРАДИТИ КОНЗЕРВАТОРСКИ И ДРУГИ УСЛОВИ ЗА ПРЕДУЗИМАЊЕ МЕРА ТЕХНИЧКЕ ЗАШТИТЕ И ДРУГИХ РАДОВА

**-мења се и допуњује** поднаслов 1.15. Попис објеката за које се пре обнове и реконструкције морају израдити конзерваторски и други услови за предузимање мера техничке заштите и других радова који сада гласи:

„На основу Акта Завода за заштиту споменика културе Ниш (бр. 286/2 од 15.04.2011.године и 1521/2-03 од 25.11.2019.године бр. и бр1717/2-03 од 05.12.2022.године), на планском подручју од непокретних културних добара постоје следећи споменици културе:

1. **Зграда Основне школе Никодије Стојановић – Татко** (зграда старе гимназије);
2. **Зграда Музеја Топлице** (зграда некадашње поште);

# Зграда Гимназије;

1. **Зграда Соколског дома;**
2. **Зграда Скушптине ошптине Прокупље** (зграда некадашњег Среског начелства и суда);
3. **Споменичка целина „Комплекс Хисар“**, коју чине црква Св. Прокопија, Латинска црква и Средњевековно утврђење, (непокретно културно добро од великог значаја) и

# Споменик палим Топличанима у ратовима 1912.-1918. године.

Језгро Прокупља се формирало углавном крајем 19. и почетком 20. века, да би у периоду између два светска рата добило свој коначан изглед, карактеристичан по стилским елеменатима у духу сецесије на објектима који су суштински ближи академизму и класицизму, али и мањим објектима са типским елементима неокласицизма, академизма и романтизма. На планском подручју евидентиран је низ објеката са архитектонским и културно-историјским вредностима који су као такви евидентирани да уживају претходну заштиту:

# Турски амам у Кнез Михајловој;

* + **Зграда бивше Више домаћичке школе (објекат 1 на кп 1704/1 КО Прокупље град)**

# Објекти на Тргу Топличких јунака бр. 13 и 15;

* + **Објекат у улици Југ Богданова бр. 51;**

# Објекат у улици Топлице Милана бр. 12;

* + **Објекат у улици 9. октобра бр. 70;**

# Објекат у улици Косовској бр. 82;

* + **Објекти у улици Бошка Југовића бр. 4 и 6;**

#  Објекти у улици Ратка Павловића бр. 83, 84, 133, 135, 138, 140, 149, 159 и 160;

* + **Објекти у улици Даринке Несторовић 30, 31 и 37;**

# Објекат у улици Генерала Транијеа бр. 13;

* + **Објекат у Скопљанској улици бр. 27;**

# Објекат у улици Милене Јовановић бр. 26;

* + **Објекти у улици Никоција Стојановића Татка бр. 12, 20, и 33;**

# Објекти у улици Бојводе Мишића бр. 12, 26, 29 и 35;

* + **Објекти у улици Василија Ћировића Жарког бр. 2 и 4;**

# Објекти у Кнез Михајловој улици бр. 22, 24 и 26;

 **Објекти у улици 9. октобра бр. 14, 22, 24, 26, 30, 36, 54 и 67;**

# Објекат у улици Хајдук Вељка бр. 28;

* + **Објекат у Југ Богдановој улици бр. 23;**

# Објекти у улици Бошка Југовића бр. 14, 16, 17, 19, 21, 36 и 48;

* + **Објекти у улици Стојана Стефановића бр. 3 и 5;**

# Објекти у улици Страхињића Бана бр. 8, 13, 17 и 19 и

* + **Објекти у Поштанској улици бр. 9 и 19.**

Осим појединачних, евидентирани су и објекти у оквиру три амбијенталне целине:

# Објекти у улици Ратка Павловића бр. 34, 36, 38, 40, 45, 58, 60 и 62

Ово је група релативно добро очуваних објеката који се са различитим степеном интервенција могу реконструисати у некој од одговарајућих намена уколико изворна функција није одржива, а у складу са савременим потребама корисника. Доградња и преобликовање су могући уколико су везани за шире окружење, а у складу са локацијским условима издатим на основу правила грађења из Плана. Урбанистички положај угаоних објеката бр. 40, 34 (један преко пута другог) има посебан квалитет и делује као капија у главној улици.

# Објекти у улици Цара Душана бр. 1, 4, 7, 20, 23, 25, 27, 29, 33 и 35

У оквиру ове целине могуће је планирати и веће потезе градње али је неопходно обратити пажњу на ритам улице настао досадашњом парцелацијом тако да читава улица може кроз свој несметан развој да очува

историјски карактер. Важно је градњу дуж улице, а посебно у непосредном окружењу заштићених објеката кроз правилан одабир елемената архитектонске форме и композиције суштинкси прилагодити амбијенту, тако да се окружење може слободно развијати али и очувати дух културно историјског наслеђа, а у складу са локацијским условима издатим на основу правила грађења из Плана.

# Објекти у Југ Богдановој улици бр. 102 – 138

Ову амибјенталну целину чини низу мањих објеката варошке архитектуре у духу академизма и еклектицизма који су у изузетно лошем стању. Могуће их је реконструисати на основу очуваних елемената архитектонске пластике, односно повлачењем аналогија са суседним и сличним објектима, као и података из веродостојних извора.

С обзиром на дугу историју насељавања планског подручја, на њему су евидентирани и бројни археолошки локалитети. Према резултатима археолошких истраживања утврђено је постојање насеља старчевачке и винчанске културе, а првобитно, насеље је формирано на брду Хисар одакле се ширило на простор који захвата данашње насеље. Како је данашње насеље у потпуности покрило старо, веома је важно приликом земљаних радова за темеље грађевина обратити пажњу на слојеве који садрже трагове ранијих времена. Према данашњим сазнањима простори на које посебно треба обратити пажњу су:

* 1. **Падина од цркве Св. Прокопија према данашњем гробљу**, особито улице Балканска и Бошка Југовића (налази зиданих гробница из римског и средњевековних периода);
	2. **Улица Краљевића Марка** (три зидане античке гробнице и остава која је садржала антропоморфни суд, фибулу и прстен, из 4. века н.е.);
	3. **Улица Вељка Миланковића – Вука** (налази предмети из праисторије, с почетка н.е у двориштима приватних кућа);
	4. **Улица Добричка** (скелетни гробови с прилозима из римског периода);
	5. **Бериље, двориште Пауновића воденице** (остаци римске виле зидане каменом и опеком са бар две просторије грејане су хипокаустом).“

# 1.9. ЗОНЕ ЗА КОЈЕ СЕ ОБАВЕЗНО ДОНОСИ ПЛАН ДЕТАЉНЕ РЕГУЛАЦИЈЕ

-**допуњује се** став 2 поглавља 1.9. и сада гласи:

„Подручја за која је обавезна израда Плана детаљне регулације су:

1. Индустријска зона;
2. Комплекс „Дунек“;
3. Растовничко језеро;
4. Стражавачка река (регулација за нерегулисане делове водотока);
5. Велићки поток;
6. Рекa Топлицa (регулација за нерегулисане делове водотока);
7. Трансфер станица

# ПРАВИЛА ГРАЂЕЊА

* 1. ОБЈЕКТИ ЈАВНЕ НАМЕНЕ

# Објекти инфраструктуре

* + - 1. **Саобраћајнице и саобраћајни терминали (Аутобуска и железничка станица) (А.8.1, А.8.2.)**

**-додају се** нова подпоглавља која гласе:

# „2.1.9.1.1. Редефинисање постојећих саобраћајних прикључака и планирање нових саобраћајних прикључака на државне путеве

*А) Редефинисање постојећег саобраћајног прикључка на државни пут IБ реда број 35 на стационажи Км.225+199 у тачки 386 (пут за село Трнава)*

У оквиру измена и допуна на локацији 5 између осталог извршена је корекција решења прикључења саобраћајнице према Трнави на државни пут IБ реда број 35 у оквиру постојећег прикључка.

Постојећи прикључак на државни пут IБ реда број 35 у обухвату важећег ПГР Прокупље, предефинисан је у прикључак са манипулативним саобраћајним тракама за десна скретања и без посебних саобраћајних трака за лева скретања са главног правца. Прикључак планиран за десна и лева скретања са троугластим острвом и усмеравајућом сузом за такав тип раскрсница (у складу са Приручником за пројектовање путева

у Републици Србији - раскрснице и прикључци у нивоу-Слика 5.1.32:Конструкција усмеравајућег острва облика сузе у случају, када на ГП (главном правцу) **нема посебних саобраћајних трака намењених левом скретању**).Саобраћајница која се прикључује на ДП IБ 35 у тачки 386, саобраћајна веза за радно пословну зону и правац за село Трнава, предефинисана тако што су проширене саобраћајне траке на *tv=2х3,25=6,50м,* прикључак у нивоу решен у складу са техничком регулативом.

Регулационе линије као и ширина регулационог појаса дата у складу са новим решењем. Тачка прикључка у нивоу задржана на истој стационажи на Км.225+199

*Б) Планирање новог саобраћајног прикључка на државни пут IБ реда број 35 на стационажи Км.219+600 у тачки 6*

Од ЈП “Путева Србије” исходовани су Услови за израду измена и допуна плана генералне регулације бр.953-24106/22-1 од 25.11.2022.год. као и Допуна издатих услова ЈП”Путеви Србије” бр.953-8509/23-1 од 18.04.2023.год. након израде Процене утицаја пута на безбедност саобраћаја при избору оптималне варијанте саобраћајног прикључка на државни пут IБ реда број 35 Км.219+600 - 219+900 у Прокупљу на Кп.бр.268 КО Прокупље Град (наручилац Град Прокупље, извршилац С-Пројект доо Београд).

Наведеном документацијом извршена је анализа четири приложене варијанте саобраћајног повезивања предметне кп.бр.268 КО Прокупље-град са предметним државним путем. На основу свих анализа, утврђено је да је оптимална варијанта 3, која подразумева саобраћајни прикључак на предметни државни пут са дозвољеним **искључиво десним скретањима** са предметног државног пута из правца Ниша и десним скретањима из тржног центра на државни пут.

За утврђену варијанту 3 решења су следећа:

* на смеру из Прокупља, планиране су две саобраћајне траке, обе намењене зе право,
* на смеру из Ниша, планиране су две саобраћајне траке, лева за право, а десна, изливна трака, планирана је за десна скретања ка тржном центру дужине 35-40 m,
* све саобраћајне траке на главном правцу су ширине од 3,50 m,
* планирано је физичко разделно острво дужине око 35 m, за потребе отварања траке за лева скретања за Орљане, које ће спречавати и непрописна лева скретања из правца Прокупља ка тржном центру,
* дужина траке за лева скретања за Орљане износи око 70 m,
* на споредном правцу (прикључак за тржни центар) ширине коловоза су 2 х 6,00 m, уз физичко разделно острво,
* радијуси лепеза прикључака су min R=10 m, тако да дозвољавају проходност меродавног возила (16,50 m),
* дошло је до померања аутобуских стајалишта; нове аутобуске нише дате су у ширини од 3,50 m.“

# Електроенергетска мрежа

**-додају се** правила грађења за трафостанице у оквиру поглавља 2.1.9.2. Електроенергетска мрежа, која гласе:

„Правила грађења за трафостанице 10/0,4 kV

Трафостанице поставити што ближе месту највеће потрошње, а најмање 10kV напоном обезбедити из постојеће мреже.

Трафостанице у насељима могу бити смештене на отвореном простору или у посебне просторије унутар објекта. Капацитет трафостаница треба да буде од 100 kVA до 2x1000 kVA.

Трафостаницу градити као монтажну бетонску трафостаницу МБТС, бетонско стубну трафостаницу БСТС или зидану. Удаљеност енергетског транформатора од суседних објеката мора износити најмање 3,0 m.

Ако се трафостаница смешта у просторију у склопу објекта, просторија мора испуњавати услове грађења из важећих законских прописа пре свега Правилника о техничким нормативима за заштиту електроенергетских постројења и уређаја од пожара („Сл. лист СФРЈ“, бр. 74/90).

На периферији села и засеоцима трафостанице градити као бетонско стубну трафостаницу БСТС, на прописним растојањима од постојећих и планираних објеката. Капацитет трафостаница треба да буде од 50 kVA до 250 kVA.

Трафостанице градити за рад на 10 kV напонском нивоу.

Све ТС морају имати приступни пут за тешка возила током изградње и током целог века експлоатације (трајно возило са дизалицом димензија 8x2,5м).

За објекат трафостанице 10/0,4 kV (слободностојеће) обезбедити колски приступ изградњом приступног пута најмање ширине 3 m до најближе јавне саобраћајнице.

Током изградње ТС потребно је да око целе ТС, а због поставњања уземљивача, буде слободан појас ширине 2,5м. Пожељно је да се по завршетку изградње ТС и уземљивача асфалтира око целе ТС појас ширине 1,5м.

Прикључење новоизграђених трафостаница 10/0,4kV предвидети кабловима 10kV, положеним у енергетску кабловску канализацију.

Код избора локације ТС водити рачуна о следећем:

* да ТС буде постављена што је могуће ближе тежишту оптерећења;
* да прикључни водови буду што краћи, а расплет водова што једноставнији;
* о могућности лаког прилаза ради монтаже и замене опреме;
* о могућим опасностима од одроњавања и клизања терена, бујица, површинских и подземних вода, и сл.;
* о присуству подземних и надземних инсталација у окружењу ТС;
* утицају ТС на животну средину.

Како се трафостаница третира као грађевински објекат није дозвољено постављање трафостаница на делу парцеле између регулационе и грађевинске линије. Постављање и избор локације трафостаница се искључиво врши у делу парцеле одређеном за извођење грађевинских радова.

Изузетно у простору између регулационе и грађевинске линије могу се поставити само привремена дистрибутивна трансформаторска станица која се гради као слободностојећи објекат преносног типа са могућношћу транспорта стандардним камионом а утовар и истовар се врши механичком руком. Поставља се на унапред припремљену подлогу (поравна терен, прагови, шљунак, итд.). Могуће је постављање и привремене дистрибутивне трансформаторске станице на точковима, са прикључком на вучно возило или се монтира директно на вучно возило. Кућишта привремених дистрибутивних станица израђују се од лима, челичних профила, пластике, бетона и сличних материјала. Служи за напајање дистрибутивних потрошача електричном енергијом за време хаваријских ситуација, привременим и интервентним решењима и при изненадном порасту оптерећења које не може да се надокнади постојећим капацитетима.

Како објекти трафостаница 10/0,4 kV и водови напонског нивоа 10 (20) kV спадају у објекте за које се не издаје грађевинска дозвола (члан. 145. Закона о планирању и изградњи) већ се радови врше на основу решења којим се одобрава извођење радова, то је могуће издавање решења за објекат трафостанице и за деонице каблова који нису дати на графичком прилогу ако инвеститор обезбеди документацију предвиђену чланом 145. Закона.“

# Посебна намена (Б.4.1.)

-**допуњује се** поглавље и сада гласи:

„Грађење у оквиру ове намене дефинисано је важећим прописима надлежних служби Министарства одбране и Министарства правде.

* 1. ПОВРШИНЕ И ОБЈЕКТИ ОСТАЛЕ НАМЕНЕ

# Становање

**-мењају се** следећи наслови и делови у оквиру појединачних правила грађења:

# Зона ретких насеља и породичне градње (Б.1.1.)

|  |  |
| --- | --- |
| **НАМЕНА ДОПУНСКА** | занатство и услуге (комерцијалне, административне, сервисне), трговина, угоститељство, здравствена заштита, образовање, дечија заштита, култура, социјална заштита, производња и складиштење пољопривредних производамањег обима без негативног утицаја на животну средину и околне намене |

* + - 1. **Општа стамбена зона (Б.1.2.)**

|  |  |
| --- | --- |
| **МАКСИМАЛНА СПРАТНОСТ ОБЈЕКТА** | до П+3+Пк/Пс за вишепородично становање (и мин површина парцеле 500m2); до П+2+Пк/Пс за породично становање.Могућа изградња подземних етажа; уколико је постојећа спратност објеката у блоку већа, таква се и задржава. |

# Становање веће густине (Б.1.3.)

|  |  |
| --- | --- |
| **МАКСИМАЛНА СПРАТНОСТ ОБЈЕКТА** | (за парцеле веће од 600m2)макс. спратност до П+6, односно 7 надземних етажа; (за парцеле од 450-600m2)макс. спратност до П+3+Пк/Пс односно 5 надземних етажа; (за парцеле до 450m2)макс. спратност до П+2+Пк/Пс односно 4 надземних етажа.У свим зонама могућа је изградња подземних етажа; уколико је постојећа спратност објеката у блоку већа, таква се и задржава за постојеће објекте. |
| **ПАРКИРАЊЕ** | паркинг простор предвидети у оквиру грађевинске парцеле;број паркинг места - за сваки стан 1 паркинг место и једно паркинг место на 70m2 корисне површине изграђеног пословног простора.Код парцела чија је површина мања од минималних површина парцела дефинисаних правилима грађења и чије проширење из имовинско правних разлога или већ изграђене физичке структуре није могуће, дозвољава сеорганизовање паркинга (закупом или на други начин који трајно решава проблем паркирања) изван гађевинске парцеле. |

* + - 1. **Мешовита зона (Пословно-стамбена зона) (Б.1.4.)**

|  |  |
| --- | --- |
| **МАКСИМАЛНА СПРАТНОСТ ОБЈЕКТА** | (за парцеле веће од 600m2)макс. спратност до П+6, односно 6 надземних етажа; (за парцеле од 450-600m2)макс. спратност до П+3+Пк/Пс односно 5 надземних етажа; (за парцеле до 450m2)макс. спратност до П+2+Пк/Пс односно 4 надземних етажа.У свим зонама могућа је изградња подземних етажа; уколико је постојећа спратност објеката у блоку већа, таква се и задржаваза постојеће објекте. |

**V ГРАФИЧКИ ДЕО**

|  |  |  |
| --- | --- | --- |
| П.1. | Граница Плана и граница планираног грађевинског подручја са претежном наменом |  |
|  | површина....................................................................................................................................... | 1: 5000 |
| П.2. | Саобраћајно решење са регулационим линијама улица и површина јавне намене и |  |
| нивелационим планом................................................................................................................. | 1: 2500 |
| П.3. | Урбанистичка регулација са грађевинским линијама.............................................................. | 1: 2500 |
| П.4. | Постојећа и планирана генерална решења за трасе, коридоре и капацитете за енергетску, |  |
| комуналну и другу ифраструктуру |  |
|  | 4.1. | Електроенергетска мрежа, топлификација, гасификација и телекомуникациона |  |
|  | мрежа.............................................................................................................................................. | 1: 5000 |
|  | 4.2. | Водоводна и канализациона мрежа..................................................................................... | 1: 5000 |
| П.5. | Начин спровођења Плана............................................................................................................ | 1:10000 |
| П.6. | Објекти и зоне заштите................................................................................................................ | 1:10000 |

**VI ДОКУМЕНТАЦИОНИ ДЕО**

* Одлука о изради других изменa и допунa ПГР Прокупља и пројектни задатак
* Услови имаоаца јавних овлашћења
* Извештаји Комисије за планове

**VII ЗАВРШНЕ ОДРЕДБЕ**

Елаборати других изменa и допунa ПГР Прокупља оверени су печатом Скупштине града Прокупље и

потписом председника Скупштине града.

Надзор над спровођењем других изменa и допунa ПГР Прокупља врши Градско веће Скупштине града Прокупља.

О спровођењу других изменa и допунa ПГР Прокупља стараће се надлежни орган Градске управе.

По доношењу измена и допуна План се доставља: Градској управи града Прокупља и обрађивачима:

„Југинус, д.о.о.“ и „План урбан д.о.о.“.

Републичком геодетском заводу доставља се прилог: „П.3. Саобраћајно решење са регулационим линијама улица и површина јавне намене и нивелационим планом“.

Друге измене и допуне ПГР Прокупља спроводе се заједно са Планом генералне регулације Прокупља („Службени лист општине Прокупље“, бр. 3/2014 и „Службени лист града Прокупља“, бр. 36/2020).

План ступа на снагу осмог дана од дана објављивања у „Службеном листу града Прокупља“.

Текстуални и графички део других измена и допуна ПГР Прокупља, објављује се у електронском облику и доступан је путем интернета, осим прилога који се односе на посебне мере, услове и захтеве за прилагођавање потребама одбране земље, као и подацима о подручјима и зонама објеката од посебног значаја и интереса за одбрану земље.

Број: 06-52/2023-02

У Прокупљу, 05.06.2023.године

СКУПШТИНА ГРАДА ПРОКУПЉА

 ЗАМЕНИК

 ПРЕДСЕДНИКА СКУПШТИНЕ

 Никола Хаџи Лазић с.р.

***С а д р ж а ј***

***1.Јавни позив за доказивање права пречег закупа пољопривредног земљишта у државној својини на територији Града Прокупља за 2024.годину............................................................................1***

***2. Јавни позив за остваривање права коришћења без плаћања накнаде пољопривредног земљишта у државној својини на територији општине/града\_\_\_\_\_\_\_\_\_\_\_ за 2024.годину...............5***

***3.Друга измена и допуна плана генералне регилације Прокупља(текстуални део)...........7***



 Издавач**:** *Скупштина Грaда Прокупља*

 **Лист уредио** *Ивана Обрадовић*

**Главни и одговорни уредник:** *Секретар Скупштине Града*

 *Прокупља Александра Вукићевић*